NaiveNeuron/SloPal huggingface dataset:
Baláž, Radovan, poslanec NR SR (2019-09-18):
Termín hlasovania stanovujem na..., zajtra na 11.00 hod.
B. Bugár, podpredseda NR SR: (2005-06-23):
A zároveň prerušujem rokovanie o tomto bode programu. Ďakujem. Ďalším bodom programu je druhé čítanie o vládnom návrhu zákona o štátnej službe profesionálnych vojakov Ozbrojených síl Slovenskej republiky a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1092, spoločnú správu máte ako tlač 1092a. Prosím ministra obrany Slovenskej republiky Juraja Lišku, aby vládny návrh zákona odôvodnil. Pán minister, viem, že ste v budove a dokonca aj materiály tu máte, ale boli by sme veľmi radi, keby ste veľmi rýchlo prišli do rokovacej sály. (Hlasy v sále.) Pán minister, no podľa mojich najlepších vedomosti zatiaľ vedenie riadi Národnú radu, takže máte ísť vy, a nie pán minister Palko, verte nám, aj keď teda môžete mať pochybnosti. Takže, pán minister, nech sa páči, môžete uviesť vládny návrh zákona.
Danko, Andrej, predseda NR SR (2018-12-05):
Prosím, prezentujme sa a hlasujme. (Hlasovanie.) Prítomných 137 poslancov, za 58, proti 25, zdržalo sa 54. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 1235, bod 67 schváleného programu. Dávam slovo spravodajkyni, ktorý určil navrhnutý gestorský výbor pre zdravotníctvo, poslankyni Natálii Grausovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1235.)
Pellegrini, Peter, predseda NR SR (2023-12-22):
V poriadku. Máte pravdu, pán poslanec. V poriadku, počas hlasovania sa vysporiadame aj s týmto vaším procedurálnym návrhom, ale absolútne rešpektujem, ak sa tak stalo, tak sa tak bude musieť postupovať, ako ste navrhli. Vážené panie poslankyne, vážení páni poslanci, pristúpime k hlasovaniu v druhom čítaní o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže, ktorý prerokúvame v skrátenom legislatívnom konaní, tlač 82. Prosím, pani poslankyňu Zuzanu Matejičkovú, aby hlasovanie ako spravodajkyňa uvádzala. Nech sa páči, pani poslankyňa. (Hlasovanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov , tlač 82.)
Karahuta, Jaroslav, poslanec NR SR (2021-11-04):
Ďakujem veľmi pekne za slovo. Ja ešte doplním kolegyňu Halgašovú, že možno som nepostrehol, ale možno dostaneme informáciu, kedy sa konalo rozporové konanie ku 115 zásadným pripomienkam. Ja by som rád vedel, kedy, v ktorý deň tuná nebol, čo sa dohodlo. Ďalšia vec. Ľudia, keď schvaľujeme nejaký zákon, ideme na ústavnoprávny výbor kvôli bodkočiarke, ideme na koaličnú radu kvôli bodkočiarke. A my ideme teraz podpísať bianco šek na niečo. Poďme to dať do zákona všetko. Urobme analýzu, dajme to do zákona alebo urobme nejakú inú legislatívnou záväzne formou, ale nerozprávajme o tom, že uisťujem, pretože ja som si včera pozeral, že kedy budem chodiť z Košíc do Bratislavy po diaľnici, a bol som uisťovaný, že do roku 2010. Bol som uisťovaný – do roku 2020, uisťujú ma, až do roku 2030 – áno, cez Budapešť. Toto sú uistenia, veď urobme to normálne seriózne aj tú zonáciu. Ja som navrhoval, dajme to do zákona, termíny, všetko. Dohodnime sa na tom. Nerobme to formou nejakých uisťovaní. A čo sa ešte jednej podstatnej veci týka, ja chcem poďakovať pánovi poslancovi Šíblovi. Jardo, ty si vlastne potvrdil to, čo ľudia vlastne sa včera báli. Biele plochy rozšírime, zarastieme, necháme tam trávu. Načo nám extenzívny chov, však budú tam nejaké, nejaké kríky, kriaky budú. Zabudnite na prechádzky po lúkach, lebo to, keď tam nebudú ovce a hlavne kozy, tak to bude kriakovisko. To nebude, to nebude príroda, to nebude, to bude skanzen plný kriakov bez živočíšnej výroby. Štát totálne závislý na dovoze potravín, bohužiaľ. A teraz si to potvrdil. Ďakujem.
Blanár, Juraj, podpredseda NR SR (2023-03-15):
Pán poslanec Krajčí ma požiadal o... (reakcia z pléna), Šefčík, ma požiadali o krátku prestávku, ktorú potrebujú, a budú pokračovať, čiže nejakú minútku, dve vás poprosím, kolegyne, kolegovia. Prerušujem rokovanie. (Prestávka.)
Bugár, Béla, podpredseda NR SR (2011-06-01):
Pán poslanec, ešte spôsob hlasovania.
Paška, Pavol, predseda NR SR (2014-06-06):
Faktická poznámka pán poslanec Mikloško, Kuffa, Brocka, končím možnosť sa prihlásiť. Pán poslanec Mikloško.
M. Hort, podpredseda NR SR: (2009-09-08):
A otváram všeobecnú rozpravu. Konštatujem, že písomnú prihlášku nemám žiadnu. Pýtam sa, či sa chce niekto prihlásiť do rozpravy ústne. Nie. Uzatváram možnosť podania ústnych prihlášok do rozpravy a vyhlasujem všeobecnú rozpravu za skončenú. Prerušujem rokovanie o tomto bode programu a budeme o tomto bode hlasovať o chvíľu. Vážené kolegyne, kolegovia, vzhľadom na to, že sa nám napĺňa alebo naplnila 17. hodina, vyhlasujem teraz päťminútovú prestávku a prosím všetkých, ktorí majú záujem zúčastniť sa hlasovania, aby sa dostavili do rokovacej sály. (Päťminútová prestávka.) (Po prestávke.)
Remišová, Veronika, poslankyňa NR SR (2023-11-24):
Ďakujem. Pán minister, vy ste spomínali pexeso. Nebolo to pexeso, bola to tabuľa hanby a na tej tabuli hanby boli ľudia, ktorých vy tu teraz v pléne obhajujete, a ja som hovorila už v roku 2016, v roku 2020 a hovorím to aj teraz, že títo ľudia do verejných funkcií nepatria. A teraz poviem, kto sú títo ľudia, ktorí boli na tejto tabuli hanby. Bol tam napríklad pán Kičura, ktorému sa našlo v trezore 5 kg zlatých tehličiek, v súčasnosti je naňho vydaný európsky vyšetrovací príkaz. Jemu vy ste, myslím, robili asistenta. Bol tam pán Makó, ktorý sa sám priznal, že bral úplatky. Sám sa priznal, pán Makó, že od Bödöra bral úplatky. Na tejto tabuli hanby bol pán Rezník, o ktorom vyšlo najavo, že podnikateľ, ktorý dostával bohaté zákazky od verejnoprávnej televízie, mu za veľmi čudných okolností platil drahé luxusné štúdiá jeho detí. Bol tam pán Krajmer... Krajmer, ktorý je obvinený v kauze Očistec, a bol tam pán Kováčik na tejto tabuli hanby, ktorý, pripomínam ešte raz, je právoplatne odsúdený, že dal úplatky mafii a vynášal z policajných spisov. Toto sú ľudia, ktorí boli na tabuli hanby, o ktorých som si myslela v roku 2016, ’20, a budem si to myslieť aj za desať rokov, že nepatria do verejných funkcií, a týchto ľudí vy tu v pléne všetci teraz obhajujete. Toto sú tí vaši ľudia. A teraz keď nejaký smerák ako vy, pán minister, povie, že tuto je nejaký kút hanby, a nazve nás, že patríme do kúta hanby, prepáčte, z vašich úst je to vyznamenanie. Ja by som bola skôr mimoriadne znepokojená, keby vy ste nás nazvali nejakou dobrou opozíciou. Nie. My sme tu na to, aby sme vás kontrolovali. (Potlesk.)
Halák, Róbert, poslanec NR SR (2021-10-21):
Ďakujem za slovo, pán predseda. Vážený pán predseda, dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní návrhu na voľbu člena Správnej rady TASR (tlač 741). Nakoľko materiál máte k dispozícii, nebudem ho celý čítať. Podľa § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov, ďalej len „zákon“, je potrebné zvoliť jedného člena Správnej rady TASR z odborníkov v oblasti žurnalistiky, nakoľko dňa 17. mája 2021 sa vzdal jeden člen členstva v Správnej rade TASR a následne na 40. schôdzi Národnej rady Slovenskej republiky nebol zvolený nový člen. Predseda Národnej rady sa listom zo 7. októbra 2021 obrátil na predsedov všetkých poslaneckých klubov, profesijné a občianske združenia pôsobiace v oblasti médií, kultúry, audiovízie, vedy, vzdelávania, informačných technológií, rozvoja a ochrany duchovných hodnôt, ľudských práv, reprezentujúce alebo zastupujúce profesijné združenia, národnostné menšiny alebo etnické skupiny, iné menšiny alebo registrované cirkvi a náboženské spoločnosti, aby v určenej lehote predložili výboru pre kultúru a médiá návrhy kandidátov na člena Správnej rady. Výbor dostal návrhy kandidátov na doplnenie rady, ktoré nájdete v tlači 741. Gestorský výbor posúdil predložené návrhy kandidátov na voľbu člena Správnej rady TASR a konštatoval, že všetci kandidáti spĺňajú všetky náležitosti a predložené návrhy sú v súlade s kritériami uvedenými v § 9 zákona. Výbor pre kultúru a médiá posúdil predložené návrhy kandidátov na voľbu člena Správnej rady TASR na svojej 47. schôdzi. V prijatom uznesení č. 130 z 20. októbra 2021 vyslovil súhlas s návrhom na voľbu člena Správnej rady TASR. Návrh na uznesenie Národnej rady, ako aj zoznam kandidátov je v prílohe materiálu. Vážený pán predseda, ďakujem, skončil som, otvorte, prosím, rozpravu.
Blaha, Ľuboš, poslanec NR SR (2020-12-03):
Ďakujem pekne. Budem teda reagovať na pána poslanca Vetráka, ktorý hovorí, že plačem na nesprávnom hrobe, lebo kritizujem OĽANO za tento zákon. Takže ten správny hrob je pani Kolíková, tak tomu rozumiem správne, a teda koaličná strana ZA ĽUDÍ. Vy ste si vlastne umyli ruky a povedali ste, toto svinstvo tu pácha Kolíková, hej, aby som len preložil to, čo ste tak pekne povedali. A ja s vami súhlasím, je to svinstvo. Je to svinstvo. Prepáčte, aby ste dovolili tuto malému trpaslíčkovi ako trojpercentný koaličný partner. V dobrom, hej, bez legitimity. Vy máte aspoň nejakú legitimitu vždy vo voľbách, ale čo má, preboha, pani Kolíková, hej? Ja neviem, či dostala vôbec päťsto preferenčných krúžkov. A táto pani tu teraz môže zavádzať svoje bombastické fašistické predstavy. Prepáčte, toto nemôžete dovoliť. Počúvajte pána Fiačana. Počúvajte, čo vám hovorí. Pani kolegynka nie je profesorkou práva. Ona tu nie je najmúdrejšia na svete. Dôverujme tým, ktorí majú nejaké vzdelanie a ktorí majú nejaké skúsenosti. A ona tu teraz, jej dovolíte zavádzať, čo len sa jej zachce? Je to veľmi nebezpečné a rezorty vo vláde nie sú feudálne léna, že teraz tomu feudálovi dovolíte čokoľvek. Takže, pán Vetrák, ak s tým nesúhlasíte, tak za to jednoducho nehlasujte, zvolajte koaličnú radu a pani Kolíkovú pošlite s jej predstavami, ktoré sa blížia k Hitlerovi, niekam preč. A čo sa týka pandémie, viete, čo sa týka ľudských práv, my sme (reakcie z pléna) k nim zaviazaní a kvôli medzinárodným zmluvám... (Reakcie z pléna, zaznievanie gongu.) Môžem poprosiť? Poprosím znova čas.
Klus, Martin, podpredseda NR SR (2019-11-29):
Ďakujem, pán poslanec. Na vaše vystúpenie evidujem jednu faktickú poznámku. Pán poslanec Heger, nech sa páči.
P. Hrušovský, predseda NR SR: (2004-05-19):
M. Abelovský, poslanec: Prosím všetkých členov ústavnoprávneho výboru, aby sa ihneď teraz dostavili do miestnosti č. 150. (Prestávka.)
Kyselica, Lukáš, poslanec NR SR (2023-03-30):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Ďuriš Nicholsonová, Lucia, podpredsedníčka NR SR (2016-09-07):
Pani poslankyňa Verešová, nech sa páči.
Danko, Andrej, predseda NR SR (2017-12-06):
Pokračovali by sme v rokovaní Národnej rady. Do rozpravy sú prihlásení ešte pán poslanec Mihál, pán poslanec Heger. Pán poslanec Mihál nie je v sále, stráca poradie. Pán poslanec Heger, nech sa páči. [Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 651.]
Hrnčiar, Andrej, podpredseda NR SR (2019-09-11):
Pán podpredseda Bugár.
Zajac, Pavol, poslanec NR SR (2012-09-20):
Dobre. (Smiech v sále.) Pán predseda, dajte hlasovať o tom, že Národná rada berie na vedomie písomné odpovede na interpelácie poslancov podľa tlače 172.
Bugár, Béla, podpredseda NR SR (2011-07-11):
Pán poslanec Janiš.
P. Hrušovský, predseda NR SR: (2005-05-20):
(Hlasovanie.) 137 prítomných, 137 za návrh. Schválili sme uvedené návrhy zo spoločnej správy. M. Abelovský, poslanec: Teraz budeme hlasovať o bode 5 zo spoločnej správy s návrhom gestorského výboru neschváliť ho.
P. Hrušovský, podpredseda NR SR: (2002-02-01):
(Hlasovanie.) 97 prítomných, 33 za, 42 proti, 20 sa zdržalo, 2 nehlasovali. Návrh sme neschválili.
Pellegrini Peter, predseda NR SR (2015-02-13):
Ďakujem pekne. (Zaznievanie gongu.) Poprosím panie poslankyne a pánov poslancov, keby mohli, aby sa dostavili do rokovacej sály, aby sme si upresnili ďalší postup rokovania tejto schôdze. Vážené panie poslankyne, vážení páni poslanci, ešte pred tým, ako si upresníme postup ďalší, mi dovoľte, aby som vás informoval o nasledovnej veci. Vzhľadom k tomu, že aj tu z pléna na začiatku schôdze zazneli niektoré návrhy, tak som si dovolil pozvať na pôdu Národnej rady Slovenskej republiky veľvyslanca Ukrajiny, ktorému sme vzhľadom na to, že pri vojnovom konflikte najviac trpí civilné obyvateľstvo, a hlavne deti, takže Národná rada Slovenskej republiky oficiálne prostredníctvom veľvyslanca Ukrajiny ponúkla rekreačné zariadenie Častá-Papiernička pre 100 detí v termíne, kedy si určí ukrajinská strana, na naše náklady. (Potlesk.) Panie poslankyne, páni poslanci, keďže ešte sme neprerokovali bod, o ktorom by sme mohli hlasovať, dávam návrh, keďže máme ešte dorokovať bod správu, ktorú predkladá, resp. informáciu, pán minister Čislák, a ešte tu máme poslanecký návrh zákona, ktorý predloží pán poslanec Kaník, aby sme dnes rokovali do skončenia týchto bodov a zároveň hlasovali po prerokovaní všetkých bodov 46. schôdze Národnej rady Slovenskej republiky. Je všeobecný súhlas s týmto návrhom? (Súhlasná reakcia pléna.) Keďže je všeobecný súhlas, nie je potrebné dať o tom hlasovať. Ďakujem pekne. Takže budeme pokračovať v rokovaní a budeme hlasovať, keď vyčerpáme všetky body 46. schôdze Národnej rady. Ďakujem pekne. Vyhlasujem trojminútovú prestávku a budeme potom pokračovať vo vystúpení pána poslanca Hlinu. Ďakujem. (Krátka prestávka.) (Po prestávke.)
Brocka, Július, poslanec NR SR (2014-06-04):
Viera Šedivcová, ja osobne si nemyslím, že je to kšeft. Ani vás v tomto nepodozrievam. Ale moji kolegovia z opozície tri dni nás podozrievali, že s vami urobili kšeft. A pritom nešlo o peniaze. Ale teraz na rozdiel od toho ústavného zákona ide o veľké prachy, 6 mld. eur. A keďže sa chcem vymaniť z toho podozrenia z kšeftovania so stranou SMER, tak som vám oznámil záver, ktorý urobil náš poslanecký klub.
D. Švantner, poslanec: (2002-01-31):
M. Andel, podpredseda NR SR: Ďakujem. Slovo má pán poslanec Cuper. J. Cuper, poslanec: Pán kolega Kanis, až príliš dlho si hovoril na to, aby si nás presvedčil, že SDĽ v tomto smere nezmenila svoju tvár od počiatku, od kedy je vo vládnej koalícii. Privatizácii SPP nemal nikto z vládnych strán vo svojom programe. Taký podnik, ako je SPP, sa jednoducho neprivatizuje. Nie sú na to nijaké dôvody, aby sa privatizoval. Pri normálnom hospodárení, ak sa v ňom nekradlo, tak ako sa kradne teraz a nerozkráda štátny majetok, tento podnik prinášal celkom slušný zisk do štátneho rozpočtu, z ktorého sa mohlo dávať aj na to, aby sa budoval pilier, o ktorom si hovoril, sociálny, aj na tom, aby z toho spoločnosť profitovala. Nevidím nijaký dôvod, aby sme predávali niekomu právo od nás každý mesiac vyberať za plyn po 2-tisíc korún. To môže veľmi dobre robiť takisto štátny podnik Slovenský plynárenský priemysel, ako to bude robiť nejaký americký multimiliardársky podnik, ktorý má, ja neviem kde sídlo na Cayman Islands alebo niekde inde v Mexickom zálive. To jednoznačne ide len o to, aby si niekto kúpil kontrolu nad našimi vreckami. Z toho mňa prekvapuje, že Strana demokratickej ľavice stále trvá na tom, že bude niečo predostierať občanom Slovenskej republiky, za čím sa skrýva obyčajná zlodejina. Postavte sa priamo k veci a povedzte, že Strana demokratickej ľavice ja zásadne proti privatizácii Slovenského plynárenského podniku a iných strategických podnikov, ako sú Slovenské elektrárne. A nie, že za tučné provízie, ktoré sa ujdú politikom vládnej koalície, ich jednoducho niekomu strčíte. Ďakujem. M. Andel, podpredseda NR SR: Slovo má pán poslanec Húska. A. M. Húska, poslanec: Ďakujem. Kvitujem síce už modifikovaný postup pána poslanca Kanisa, ale chcel by som zdôrazniť, že je predovšetkým dôležité podporiť teraz iniciatívu pána poslanca Fica z tých dôvodov, aby sme zabránili postupom, ktoré de facto neboli súčasťou vládneho programu. Treba takým spôsobom postupovať aj s ohľadom na stratégiu budúceho možného kapitalizovania dôchodkového pilieru, ale predovšetkým preto, aby sme teraz nepodľahli tlaku niektorých vonkajších záujmov. To je jednoducho veľmi dôležité. Všimnite si, ako vystupoval pán Dzurinda. Vlastne v SITE vystupoval tak, že vraj pre to, aby sa nediala rabovačka ako za pána Duckého, a to niekoľko razy opakoval. Chcem povedať, že práve za vedenia pána Duckého sa z 27 % plynofikácie dosiahla 80 % plynofikácia. Pokiaľ ide o zmenky, tak sa otvorene priznalo, že išlo o podvod, lebo 67 zmeniek získali nazad zadarmo, dokonca časť z nich ako bianko zmeniek, z toho vyplýva, že to bol zločinný podvod niekoho iného, nie pána Duckého.
Stančík, Andrej, poslanec NR SR (2020-04-23):
Ďakujem za slovo. Pán Kotleba, naozaj ďakujem za takú hlbokú lingvistickú analýzu toho programového vyhlásenia. Keď sme už ale pri tej lingvistike, tak ja by som vás naozaj poprosil, aby ste prestali používať ten výraz „projekt koronavírus“, lebo po prvé, tým strašíte ľudí a šírite konšpirácie v Národnej rade a po druhé, za chvíľku bude musieť pán Rostas byť nútený zrušiť Zem & Vek a nájsť si normálnu prácu. Vy ste ale hovorili v prvej polke o tom, že o nejakej diktatúre a fašizme, čo mi prišlo ako taký dobrý sarkazmus, ale v druhej polke ste asi kritizovali mimovládne organizácie a kontrolné komisie. Nuž tie mimovládne organizácie sú práve zárukou slobodnej, otvorenej a demokratickej spoločnosti. Tá kontrola bola, tu jednoducho musí byť. Na záver len, pán Benčík, nebojte sa, nie ste jediný poslanec, ktorý to nevie s počítačom. Ďakujem.
Susko, Boris, minister spravodlivosti SR (2023-12-20):
Ďakujem pekne za doplňujúcu otázku, chcem poukázať na to, čo napísal pán minister vnútra Šutaj Eštok v tom, že je to v štádiu prípravy a zatiaľ sa nechce vyjadrovať k tomu, akým spôsobom, keďže je to v procese. Ja nepredpokladám osobne, teda za seba, že tá reorganizácia bude prebiehať v takom zmysle, aby bola oslabená pôsobnosť jednotlivých zložiek na boj s korupciou, skôr naopak, aby bola posilnená, možno v inej štruktúre a možno v inej, v inom systéme riadenia, ale určite to nebude na úkor boja proti korupcii. Ďakujem.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 132 poslancov, za 102, 29 poslancov sa zdržalo hlasovania, 1 nehlasoval. Konštatujem, že návrh sme schválili. Nech sa páči.
Hlina, Alojz, poslanec NR SR (2015-11-24):
Pán minister, ja vás len poprosím, keby ste povedali celému plénu v zásade, že diplomatický pas neoprávňuje na žiadnu imunitu priestupkovú, vaši to nevedia, a zároveň by som vás poprosil...
P. Paška, predseda NR SR: (2009-10-22):
Sme v treťom čítaní . Otváram rozpravu. Nie je nikto prihlásený. Vyhlasujem rozpravu za skončenú.
J. Zvonár, poslanec: (2010-03-03):
Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval vládny návrh zákona a odporučil Národnej rade Slovenskej republiky návrh zákona schváliť so zmenami a doplnkami. Výbor Národnej rady Slovenskej republiky pre vzdelanie, mládež, vedu a šport neprerokoval vládny návrh zákona, nakoľko nebol uznášaniaschopný. Výbor Národnej rady Slovenskej republiky pre zdravotníctvo prerokoval vládny návrh zákona a odporučil Národnej rade návrh zákona schváliť so zmenami a doplnkami. Z uznesení výborov uvedených pod bodom III tejto správy vyplýva 18 pozmeňujúcich návrhov, ktoré sú uvedené v časti IV. Gestorský výbor na základe stanovísk výborov odporúča Národnej rade Slovenskej republiky návrh zákona schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 8 uvedených v IV. časti tejto spoločnej správy spoločne s návrhom gestorského výboru schváliť ich. Pán predsedajúci, skončil som, môžete otvoriť rozpravu.
Bublavý, Dušan, poslanec NR SR (2016-04-28):
Ďakujem pekne za slovo. Vážený pán predsedajúci, v rozprave vystúpili poslanci, pán poslanec Dostál a pán poslanec Poliačik, ktorí podali pozmeňujúce návrhy. Pán predsedajúci, najprv dajte hlasovať o bodoch zo spoločnej správy 1 až 5 s odporúčaním gestorského výboru schváliť.
Hort, Milan, podpredseda NR SR (2011-09-14):
Ďakujem, pán poslanec. Otváram rozpravu aj o tomto bode programu. Písomnú prihlášku nemám. Pýtam sa, kto sa hlási do rozpravy ústne? Nikto. Vyhlasujem rozpravu za skončenú. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Vládny návrh zákona má tlač 394 a spoločnú správu máte ako tlač 394a. Vítam na rokovaní podpredsedu vlády a ministra financií pána Ivana Mikloša a prosím ho, aby vládny návrh zákona odôvodnil. Nech sa páči, pán minister.
Jurinová, Erika, podpredsedníčka NR SR (2013-06-26):
Ďakujem pekne. Toto boli písomne prihlásení rečníci. Dávam priestor, páni poslanci, prihláste sa do rozpravy ústne. Nech sa páči. Túto možnosť využili dvaja poslanci, pán poslanec Hlina, pán poslanec Ježík. Uzatváram možnosť prihlásiť, ešte pán poslanec Sulík chcel využiť. Dobre. Dajte, prosím vás, ako posledného pána Sulíka. Takže pán poslanec Hlina, Ježík a Sulík. Nech sa páči, dávam slovo prvému prihlásenému pánovi poslancovi Hlinovi.
Grendel, Gábor, podpredseda NR SR (2022-11-30):
V rozprave teraz vystúpi pán poslanec Miloš Svrček.
P. Hrušovský, predseda NR SR: (2005-06-23):
Chcem vás poprosiť, aby sme odložili hlasovanie o vládnom návrhu zákona, páni poslanci, ktorým sa mení a dopĺňa Občiansky súdny poriadok, nakoľko navrhovateľ a predkladatelia pozmeňujúcich návrhov chcú ešte zaujať svoje stanoviská k predloženým pozmeňujúcim návrhom. Tak ako minister, aj predkladatelia pozmeňujúcich návrhov ma požiadali o odloženie hlasovania o tomto návrhu na neskorší termín, až do prijatia definitívneho vyriešenia stanovísk. Je súhlas s takýmto návrhom? Ďakujem pekne. Panie poslankyne, páni poslanci, pristúpime k hlasovaniu o jednotlivých prerokovaných bodoch programu. Chcem vás informovať, že na základe dohody predkladateľa, ale aj poslaneckých klubov strán vládnej koalície hlasovať o návrhu skupiny poslancov na vydanie zákona o preukazovaní pôvodu majetku budeme hlasovať dnes o 17.00 hodine ako o prvom z prerokovaných bodov programu. Panie poslankyne, páni poslanci, prosím teraz pána poslanca Mitríka, aby z poverenia výboru pre verejnú správu... (Hlasy z pléna.) Pán poslanec Kaliňák. Zapnite pána poslanca Kaliňáka. Nech sa páči.
Hrušovský, Pavol, predseda NR SR (2011-10-19):
Hlasujeme, páni poslanci, o návrhu. (Hlasovanie.) 148 prítomných, 78 za, 22 proti, 48 sa zdržalo. Návrh sme schválili. Pristúpime k tretiemu čítaniu . Otváram rozpravu v treťom čítaní. Do rozpravy sa nehlásia páni poslanci ani poslankyne, preto ju vyhlasujem za skončenú. Pristúpime k hlasovaniu o vládnom návrhu zákona ako celku so schválenými pozmeňujúcimi návrhmi s odporúčaním gestorského výboru...
P. Prokopovič, minister dopravy, pôšt a telekomunikácií SR: (2005-02-04):
Účelom predloženého návrhu zákona je v súlade so smernicami Rady Európskej únie, regulačnými opatreniami vytvoriť a rozvíjať modernú a kvalitnú železničnú infraštruktúru, dosiahnuť efektívnu hospodársku súťaž pri poskytovaní železničnej dopravy a služieb s tým spojených a podporiť záujem užívateľov o železničnú dopravu. Návrh novely zákona Národnej rady Slovenskej republiky č. 164/1996 Z. z. o dráhach v znení skorších predpisov vytvára právny rámec podmienok prístupu na železničné dráhy, a to celoštátne aj regionálne, upravuje reguláciu železničnej dopravy a bezpečnosti v železničnej doprave, práva a povinnosti vlastníka železničnej dráhy, prevádzkovateľa dráhy a prevádzkovateľa dopravy na dráhe železničnej, vznik, postavenie a pôsobnosť Úradu pre reguláciu železničnej dopravy. Navrhovaná právna úprava preberá do právneho poriadku Slovenskej republiky požiadavky Smernice 2001/16/ES Európskeho parlamentu a Rady o interoperabilite systému transeurópskych konvenčných železníc, čím sa zabezpečuje prevádzková prepojenosť železníc členských štátov spoločenstva...
Laššáková, Jana, podpredsedníčka NR SR (2013-02-14):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne. Pán navrhovateľ, nechcete zaujať stanovisko asi, ani pán spravodajca, lebo nie je k čomu. (Povedané so smiechom. Reakcie z pléna.) Nech sa páči.
Pavlovičová, Svetlana, poslankyňa NR SR (2015-06-25):
Ďakujem. Pán predseda, hlasovali sme o všetkých pripomienkach zo spoločnej správy aj z rozpravy. Gestorský výbor ma oprávnil predniesť návrh podľa § 84 ods. 2 rokovacieho poriadku o tom, že Národná rada pristúpi k rokovaniu o návrhu zákona v treťom čítaní ihneď. Dajte, prosím, hlasovať o tomto návrhu.
Číž, Miroslav, poslanec NR SR (2018-11-30):
No pamätám si, že ani poslednú vetu som nemohol povedať, pretože uplynul čas 20 minút, to, no.
Žiga, Peter, podpredseda NR SR (2024-05-02):
Ďakujem pekne. Konštatujem, že Národná rada odvolala Andreja Majerníka a Jána Mazáka z funkcie členov Súdnej rady. Vyhlasujem obedňajšiu prestávku. Budeme pokračovať o 14. hodine hodinou otázok. Ďakujem pekne. (Prerušenie rokovania o 12.03 hodine.) (Pokračovanie rokovania o 14.00 hodine
Hus, Igor, poslanec NR SR (2021-06-17):
Vážený pán predsedajúci, vážené pani poslankyne, poslanci, dovoľte, aby som ako určený spravodajca predniesol spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 441). Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 769 z 13. mája 2021 pridelila vládny návrh zákona na prerokovanie týmto výborom: ústavnoprávnemu výboru, výboru pre verejnú správu a regionálny rozvoj, výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Výbory zaujali nasledovné stanoviská: Ústavnoprávny výbor odporučil Národnej rade návrh zákona schváliť s pozmeňujúcimi a doplňujúcimi návrhmi. Výbor pre verejnú správu a regionálny rozvoj odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Výbor Národnej rady pre obranu a bezpečnosť odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Z uznesení troch výborov Národnej rady vyplývajú tieto pozmeňujúce a doplňujúce návrhy, ktoré sú uvedené v spoločnej správe. Gestorský výbor odporúča o pozmeňujúcich a doplňujúcich návrhoch hlasovať takto: O bodoch 1 až 14 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor ma určil ako spoločného spravodajcu výborov vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov k vládnemu návrhu zákona bola schválená uznesením výboru pre obranu a bezpečnosť. Pán predsedajúci, skončil som, otvorte rozpravu, prosím.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 143, za 106, zdržalo sa 36 poslancov, 1 nehlasoval. Konštatujem, že body zo spoločnej správy sme schválili.
Dostál, Ondrej, poslanec NR SR (2023-05-03):
Ďakujem, pán podpredseda. Predseda Národnej rady Slovenskej republiky rozhodnutím č. 1611 zo 14. apríla 2023 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny. Ako gestorský výbor určil výbor pre ľudské práva a národnostné menšiny, súčasne určil lehotu na prerokovanie návrhu vo výboroch a v gestorskom výbore. Výbor pre ľudské práva a národnostné menšiny o danom návrhu nerokoval, nakoľko nebol na svojej 67. schôdzi dňa 24. apríla 2023 uznášaniaschopný. Ústavnoprávny výbor prerokoval predmetný návrh v stanovenej lehote a uznesením č. 734 zo dňa 27. apríla 2023 odporučil Národnej rade podľa čl. 86 písm. d) Ústavy Slovenskej republiky vysloviť súhlas s daným návrhom a rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor na základe stanovísk výborov vyjadrených v uzneseniach uvedených v druhej časti správy odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu a rozhodnúť, že ide o medzinárodnú zmluvu, ktorá má podľa čl. 7 ods. 5 ústavy prednosť pred zákonmi. Správa výborov o prerokovaní tohto návrhu bola schválená uznesením Výboru Národnej rady Slovenskej republiky pre ľudské práva a národnostné menšiny č. 132 z 2. mája 2023. Týmto uznesením ma výbor poveril, aby som na schôdzi Národnej rady uviedol správu o výsledku prerokovania daného materiálu vo výboroch a predložil návrh na uznesenie Národnej rady, ktoré tvorí prílohu tejto správy. Pán predsedajúci, otvorte, prosím, rozpravu.
Federič, Igor, poslanec NR SR (2016-03-23):
Sľubujem. (Potlesk.)
Taraba, Tomáš, poslanec NR SR (2021-07-23):
Juraj, veľmi oceňujem tvoj príspevok, pretože si jasne ukázal poslancom koalície, že všetky vedecké argumenty a najmä rozhodnutia súdov v civilizovaných západných krajinách, na ktoré by sa radi tak odvolávali, jasne dokazujú, že segregovať ľudí, tak ako to chcú zaviesť týmto zákonom o apartheide neočkovaných na Slovensku, teda budú prvou vládou apartheidu, tak že títo poslanci vlastne keď apelujú na to, že oni sú vedení len nejakými vedeckými faktami a rozumom a tak ďalej, tak keď im tu dáš konkrétne rozhodnutia, rozhodnutia súdov z Českej republiky, z Francúzska, kde 83-ročný dedko povie, že on je zaočkovaný, prečo musí nosiť ešte na ústach rúško, tak francúzsky súd povie to, čo všetci vedia, že jednoducho preto, pretože očkovaný neznamená neinfekčný. A oni tu aj napriek tomu, ako typickí príslušníci tejto politiky apartheidu, presadzujú pavedu, pavedu, ktorá sa snaží tvrdiť opak. Napriek rozhodnutiu Rady Európy, napriek Svetovej zdravotníckej organizácii. A práve preto táto debata nie je o žiadnej tretej vlne, ona nie je absolútne a vonkoncom o nejakej virologickej otázke, toto je obyčajná, primitívna ideológia. Toto je ideológia, kedy sa oni rozhodli, že zlomia ľudí, že im ukážu, že ten štát je mocnejší, že je silnejší, že si nepomôže, že tak ako to tu poslanec za SaS povedal, ľudia sú cirkusanti, ktorí tomuto odporujú, sú kolotočári, poprípade ďalší kolega, dezoláti, automaticky oni vedia, že to sú zlí ľudia, tak z tohto pohľadu si myslím, že len to opakujte, len to rozširujte, len to hovorte vo veľkom, tí ľudia vás počúvajú.
Laššáková, Jana, podpredsedníčka NR SR (2014-03-19):
Pani spravodajkyňa, chcete zaujať stanovisko? Nie, prerušujem rokovanie o tomto bode programu. Prajem vám pekný večer a budeme zajtra ráno pokračovať podľa schváleného programu, tak ako sme si ho schválili pri schvaľovaní programu a budeme pokračovať tlačou 921, návrh poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Takže dovidenia zajtra ráno o deviatej. (Prerušenie rokovania o 19.07 hodine.)
Bugár, Béla, podpredseda NR SR (2018-09-18):
Pán podpredseda Hrnčiar.
Danko, Andrej, podpredseda NR SR (2023-12-20):
Pokračujeme, pán poslanec, nech sa páči.
Senko, Ján, poslanec NR SR (2011-10-19):
Pán predsedajúci, vyzývam pána Kaníka, aby ešte raz si prečítal návrh poslancov Národnej rady, celý pozmeňujúci návrh, vzhľadom na to, že predložený návrh zákona v textovej podobe v niektorých jeho častiach nesúhlasí s tým, ako to on ústne interpretoval. Ďakujem.
Figeľ, Ján, podpredseda NR SR (2012-10-19):
Ďakujem pekne. Je 11.00 hodín, ďakujem pekne, to bol posledný rečník v rozprave a faktické na neho. Ďakujem pekne. Chcem sa spýtať pána ministra, či by sa mohol vyjadriť k rozprave ako predkladateľ, alebo radšej urobíme už hlasovanie. Tak nech sa páči, pán minister.
Grendel, Gábor, podpredseda NR SR (2020-06-04):
Ďakujem, pán podpredseda vlády. Ešte doplňujúca otázka od pána poslanca. Áno, tak nech a páči.
J. Laššáková, poslankyňa: (2009-12-09):
A v túto chvíľu, a by som sa krátko vyjadrila k návrhu pani poslankyni, je to myšlienka, ktorá je, si myslím, ako nie nová, pretože tie rozhodnutia sa už zverejňujú, ale treba brať ohľad aj na to, či je na to dostatok finančných prostriedkov, aby sa toto mohlo realizovať. A som presvedčená, že aj bez zákona postupne sa právoplatné rozhodnutia budú zverejňovať na internete. Ďakujem pekne.
Šeliga, Juraj, podpredseda NR SR (2020-11-05):
Pán poslanec Kazda.
Heger, Eduard, poslanec NR SR (2016-09-22):
No, výborne, takže.
Paška, Pavol, predseda NR SR (2012-11-28):
Faktické poznámky, páni poslanci Kaník, Nicholsonová, Jurinová. Končím možnosť sa prihlásiť. Pán poslanec Kaník.
P. Hrušovský, predseda NR SR: (2004-10-26):
(Hlasovanie.) 137 prítomných, 137 za návrh. Národná rada Slovenskej republiky vládny návrh zákona schválila. Poprosím teraz pána poslanca Nagya, predsedu výboru pre ľudské práva a národnosti a postavenie žien, aby z poverenia výboru uvádzal návrhy hlasovaní k prerokúvanému vládnemu návrhu zákona, ktorým sa mení zákon č. 553/2002 Z. z. o sprístupnení dokumentov a činnosti bezpečnostných zložiek štátu 1939  -  1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z. (tlač 787). Pán predseda, nech sa páči, máte slovo.
M. Hort, podpredseda NR SR: (2008-09-17):
O slovo v rozprave sa hlási navrhovateľka pani poslankyňa Tóthová. Nech sa páči.
Hraško, Igor, poslanec NR SR (2013-07-01):
Ďakujem pekne, pán predseda. Mám splnomocnenie svojho spolupredkladateľa Igora Matoviča na stiahnutie dvoch bodov programu z tejto schôdze, bodov č. 67 a č. 68, teda tlačí 579 a 580, nakoľko chceme trošku urýchliť priebeh tejto schôdze. (Hlasy v sále.) Dobre, dávam návrh na stiahnutie.
Hort, Milan, podpredseda NR SR (2011-03-29):
Páni kolegovia, môžme pokračovať v schôdzi alebo dáme prestávočku? Pán poslanec Richter je ďalej prihlásený do rozpravy, nech sa páči.
Viskupič, Marián, poslanec NR SR (2021-07-01):
Ďakujem pekne. Zápisnica o výsledku verejného hlasovania o návrhu na voľbu člena Správnej rady Tlačovej agentúry Slovenskej republiky v oblasti žurnalistiky, ktoré sa konalo 1. júla 2021. Na verejné hlasovanie o návrhu na voľbu člena Správnej rady Tlačovej agentúry Slovenskej republiky v oblasti žurnalistiky bolo vydaných a poslanci si osobne prevzali 100 hlasovacích lístkov, teda na voľbe bolo prítomných 100 poslancov. Po vykonaní verejného hlasovania overovatelia NR SR spočítali hlasy a zistili, že vo verejnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti žurnalistiky všetci poslanci odovzdali hlasovacie lístky. Zo 100 odovzdaných hlasovacích lístkov bolo 8 neplatných a 92 platných. Podľa platných hlasovacích lístkov overovatelia zistili, že - za Jozefa Bednára hlasovalo za 25, proti 14, zdržalo sa 53 poslancov, - za Michala Franka za 21, proti 12, zdržalo sa 59 poslancov, - za pani Henrietu Hrubú hlasovalo za 42 poslancov, proti 8, zdržalo sa 42, - za pána Petra Nedavašku za 4, proti 15, zdržalo sa 73, - za pána Marka Řehůřeka za 0, proti 15, zdržalo sa 77, - za pána Mariána Šinkoviča za 0, proti 15, zdržalo sa 77. Na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní za člena Správnej rady Tlačovej agentúry Slovenskej republiky v oblasti žurnalistiky nebol zvolený žiadny z navrhovaných kandidátov. Keďže člen rady nebol zvolený, uskutoční sa opakovaná voľba, do ktorej postupujú dvaja kandidáti s najvyšším počtom hlasov. Overovatelia ma zároveň poverili oznámiť výsledok hlasovania v Národnej rade Slovenskej republiky. Ďakujem pekne, pán predsedajúci, skončil som.
Verešová, Anna, poslankyňa NR SR (2016-06-16):
Ako ste to povedali, pán poslanec Hrnko, že práve to je to negatívum, že bola v politike, lebo že sa dá zhumpľovať, alebo že sa zhumpľovala? (Reakcia z pléna.)
Šeliga, Juraj, podpredseda NR SR (2021-03-18):
Ďakujem pekne. Pani poslankyňa, chcete sa dopýtať? Tak trojku vás poprosím. Nech sa páči.
Šefčík, Marek, poslanec NR SR (2021-06-18):
Ďakujem za slovo. Vážení europoslanci, som rád, že ste prišli, že ste predniesli svoje príhovory. A možno to bude aj všeobecnejšia otázka, ale ja som chcel zareagovať práve na pani Nicholsonovú, ktorá odišla pred chvíľočkou. Ale nevadí, ale na niektoré veci mi odpoviete asi aj vy. Takže zažili sme minulý rok veľmi ťažké časy nielen v celej Európe, ale celosvetovo. A my pracujeme v zdravotníckom výbore a bavili sme o tých vakcínach a pani Nicholsonová spomenula, spomenula problémy s dovozom Sputnika a potom následné veci. Na zdravotníckom výbore ja som dal otázku, ako to je s vakcínami v Európskej únii? Konkretizoval som to a bavili sme sa potom o tom, že vyrobených vakcín je dosť, ale neprichádzajú na Slovensko. Neviem, či taký problém mali aj iné členské krajiny, alebo do akej miery mali ten problém, ale neprichádzali na Slovensko. A bol som upozornený na to, že jednoducho napríklad, myslím Izrael bol veľmi rýchlo zaočkovaný do istého percenta a u nás sme ešte nechyrovali. A bol som upozornený na to, že zmluvy, a na to sa chcem opýtať, sú spravené tak, že napríklad firme Pfizer, ktorá vyrábala vakcíny, bolo jednoduchšie a ľahšie alebo výhodnejšie dodávať tie vakcíny za väčšie peniaze do iných krajín a tým pádom viazli dodávky napríklad aj na Slovensko. Takže jednoduchým spôsobom, jednoducho nás preplatili. No a teraz predpokladám, že to išlo mimo vás europoslancov, samozrejme, ale ak má byť Európska únia silná, nemôže sa stávať, že nám niekto takto „vyfúkne“ vakcíny, ktoré sú v Európskej únii schválené, a idú mimo EÚ a predávajú sa mimo EÚ, keď to je podchytené nejakými zmluvami. Chcem sa opýtať, či ste tento problém riešili aj vy ako europoslanci, či máte vedomosť, že tak, ako boli nastavené tie zmluvy. A ešte, to už som ale povedal, že či to tak bolo aj v iných krajinách, alebo tie zmluvy boli nastavené pre rôzne krajiny rôzne. Takže ja Európskej únii ako projektu, veľkému projektu, samozrejme, že dôverujem, verím, verím mu a asi väčšina ľudí na Slovensku, ale v tejto krízovej dobe sa ukázala Európska únia pri zabezpečení dodávok vakcín ako, poviem to, málo flexibilná. No a teraz ešte posledná vec, sa vrátim na začiatok. Pani Nicholsonová hovorila o tom Sputniku. Ak by tie dodávky na Slovensko schválených vakcín z Európskej únie boli v dostatočných množstvách, tak asi by nebol taký tlak zabezpečovať iné vakcíny aj mimo EÚ. Neviem, snáď ste mi porozumeli, že na čo sa pýtam. Ďakujem zatiaľ.
P. Hrušovský, predseda NR SR: (2005-05-13):
B. Brestenská, poslankyňa: Ďakujem za kritické pripomienky k môjmu vystúpeniu. A chcem len na to odpovedať asi v tom zmysle, že, viete, k tým zákonom zdravotníckym neporovnávajme neporovnateľné. Zákony zdravotnícke neboli trikrát v tomto parlamente a bolo k nim veľa pozmeňujúcich návrhov, ale prešli nie jedným hlasom v tomto parlamente. Tento zákon, žiaľ, prechádzal do prvého čítania jedným hlasom. A tie predchádzajúce zákony boli stiahnuté. Takže to sú neporovnateľné zákony. Ja nemyslím, že sú ideálne zákony. Aj my máme zákony, ktoré meníme. Súhlasím s tým a treba meniť. Život a cesta naozaj zákona každého je v tom, ako sa uplatňuje v praxi. Aj ja verila som v tento zákon školský, že bude dobre uplatnený v praxi a že bude sa dobre naozaj realizovať. Žiaľ, po krokoch, ktoré sme videli a ktoré sledujeme aj ďalej, tá komunikácia pána ministra chýba a naozaj mi chýba. Ja to hovorím čestne a seriózne. Ja nemám prečo naozaj mu robiť zle, keby to bolo dobre pripravené. Mňa, prosím, nepodozrievajte z nejakej neserióznosti a nezodpovednosti ako pani Demeterová. Mňa naozaj tiež pobúril článok pána Minárika, lebo keď už naozaj voči ANO a mne má niekto pochybnosti, že ja chcem byť proti školstvu a proti kvalite školstva, tak potom na to dá sa odpovedať len: Ako sa do hory volá, tak sa z hory aj odpovedá. Takže to sú moje postrehy. A je mi veľmi ľúto, že tento zákon, na ktorom mi veľmi a veľmi záleží a ktorého príprave  sme hodiny a hodiny venovali, sa naozaj takto rozmelí do drobností, o ktorých sa tu diskutuje ako o percentách hore, dole a o neviem čom, čo malo byť vydiskutované priamo pri príprave zákona. A naozaj bolo dosť času, rok a pol, aby sme si vyjasňovali a hľadali tie spoločné stanoviská. Je mi veľmi ľúto, že tu sa dneska handrkujeme ako baby na trhu o zákone, ktorý má byť tak vážny zákon a zmena v tomto vzdelávaní kvality. Ďakujem.
Paška, Pavol, predseda NR SR (2013-09-13):
Určenou spravodajkyňou je pani poslankyňa Grečková.
Solymos, László, poslanec NR SR (2011-06-30):
Spoločná správa neobsahuje žiadne doplňujúce ani pozmeňujúce návrhy. Teraz pristúpime k hlasovaniu o návrhu z rozpravy. Dajte, prosím, hlasovať o návrhu pána poslanca Přidala.
Bugár, Béla, podpredseda NR SR (2011-09-07):
Pán poslanec Podmanický bol jediný, ktorý vystúpil v rozprave, preto vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Nech sa páči, máte slovo.
Viskupič, Jozef, poslanec NR SR (2013-06-21):
Ďakujem. Už som hovoril. Len na predrečníka, že štandardne sa občania trasú, keď zasadá parlament. Pri tomto návrhu zákona sa trasú a mali by sa triasť o svoje pozemky. Ale spomenul si v rozprave jeden taký, myslím, že to malo byť na nadnesenie témy alebo zdôraznenie, že tu môže vznikať nejaký Krtkoland. A ak vznikne Krtkoland, tak know-how na krtka môže spôsobiť to, že investičný zámer dosiahne, alebo teda práva na túto značku dosiahne nejakú sumu. Ja neviem, kto vlastní autorské práva alebo patent na používanie „A je to“, ale môže vzniknúť aj „Ajetoland“, len, bohužiaľ, myslím si, že tento návrh zákona, ktorý chce zasahovať do práv, vlastníckych práv občanov, vedie našu krajinu pod vedením „A je to“ tam, kam nechceme, aby sme sa dostali. Čiže tak ako si hovoril v rozprave, že už nevieš, ako to máš povedať, je skutočnou pravdou, že cez poslanecký návrh takýto zásah do majetkových práv občanov vlastníckeho práva, ktoré by malo byť posvätné alebo malo by mať požadovanú úctu, neexistuje žiadne ospravedlnenie, ak toto poslanci vládnej strany schvália. Ďakujem.
Paška, Pavol, predseda NR SR (2014-03-19):
(Hlasovanie.) 140 prítomných, 86 za, 53 sa zdržalo, 1 nehlasoval. Návrh sme schválili.
M. Číž, podpredseda NR SR: (2007-12-05):
Takže, ak dovolíte, vážené kolegyne, kolegovia, budeme pokračovať v rokovaní druhým čítaním o vládnom návrhu zákona o minimálnej mzde . Tento vládny návrh zákona ste dostali pred prvým čítaním ako tlač 437 a spoločnú správu výborov máte ako tlač 437a. Poprosím pani ministerku práce, sociálnych vecí a rodiny Slovenskej republiky Vieru Tomanovú, aby vládny návrh zákona odôvodnila. Pani ministerka, máte slovo.
Nicholsonová, Lucia, podpredsedníčka NR SR (2016-04-28):
Nie neberte to, ja som vás nechcela zahrieknuť, ja vás chcem len upozorniť na toto, že potom nie je možné na vás reagovať. Dobre. Tak nech sa páči.
Laššáková, Jana, podpredsedníčka NR SR (2014-11-25):
Pán poslanec, myslím si, že sme si to vysvetlili, takže nedám o vašom návrhu hlasovať. Nech sa páči, pán poslanec Kadúc.
Maďarič, Marek, poslanec NR SR (2010-11-05):
Ďakujem za slovo. Pán poslanec Zajac, ak dám nabok ten politický úvod, tak musím povedať, že s veľkou časťou vášho vystúpenia súhlasím. Neviem, či to bolo vystúpenie len za vašu osobu alebo teda aj za frakciu OKS, ale vyslovili ste naozaj zásadné kritické argumenty a domnievam sa, že pokiaľ ctíte určitú konzistentnosť, tak predpokladám, že podporíte môj návrh, aby Národná rada nepokračovala ďalej v rokovaní o tomto návrhu zákona. Ďakujem.
Bugár, Béla, podpredseda NR SR (2019-06-21):
Otváram možnosť sa prihlásiť ústne do rozpravy. Pýtam sa, či má záujem niekto sa prihlásiť. Nie. Vyhlasujem rozpravu za skončenú. Pán minister, dúfam, že chcete zaujať stanovisko. Nech sa páči.
B. Bugár, podpredseda NR SR: (2006-02-24):
S. Kropilák, poslanec: Ďakujem pekne, pán predsedajúci. Chcem iba konštatovať, že v rozprave vystúpil za vládu pán podpredseda vlády Csáky, potom vystúpilo osem poslancov. V závere vystúpil pán minister Tóth a slovo mal aj pán podpredseda pán Veteška. K navrhnutému uzneseniu nebol podaný žiaden pozmeňujúci návrh, a preto môžeme pristúpiť k hlasovaniu. Návrh uznesenia Národnej rady Slovenskej republiky znie: „Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods. 2 Ústavy Slovenskej republiky vyslovuje nedôveru členovi vlády Slovenskej republiky Františkovi Tóthovi, poverenému riadením Ministerstva kultúry Slovenskej republiky.“
Figeľ, Ján, podpredseda NR SR (2016-02-11):
Ďalším rečníkom v rozprave je Viliam Novotný. Nech sa páči, pán kolega.
Zmajkovičová, Renáta, podpredsedníčka NR SR (2012-07-27):
Pán poslanec Přidal.
M. Kondrót, poslanec: (2006-09-06):
Čo sa týka závislosti, nezávislosti odborníkov, to vysvetlil pán poslanec Mikuš. Takže nebudem to opakovať, výber odborníkov, kvalitná práca udržuje ich vo funkcii, nie tak, ako ste to robili vy. K pani poslankyni Sabolovej. My sme kritizovali vaše praktiky v minulosti, práve to prepletanie zákonov. A pretože chceme začať dobre a správne a neopakovať to, čo ste nám tu predvádzali a snažili sa nás naučiť, tak ak v niektorom z výborov, ktoré to prerokovali v druhom čítaní, prešiel návrh, s ktorým nesúhlasíme ako predkladatelia, tak gestorský výbor to, ako ste si všimli, v správe neodporúča schváliť. Čiže nemám obavu, že by sme pokračovali v praktikách, ktoré ste nám tu predvádzali. K pánovi poslancovi Lipšicovi. Taxatívnosť tam zostáva, ak to prejde, tak ako je to v pozmeňujúcom návrhu, ako to navrhuje spoločná správa. Čiže nemusíte sa obávať, že by sa to menilo. A to isté, čo som hovoril pani Sabolovej, môžem zopakovať aj vám. Pán poslanec Novotný, sám ste priznali, že ten zákon je jednoznačný, ktorý sa týka mesta Košíc. Problém je v tom, že oprava vašich nejasných a nejednoznačných formulácií, za ktoré tak horlí aj pán poslanec Lipšic, v mnohých zákonoch nám ešte prinesie veľa práce do budúcna. Ďakujem pekne.